ไฟแนนซ์ทูเดย์
นริศ ชัยสูตร อธิบดีกรมธนารักษ์ ประธานศูนย์อพยพช่วยน้ำท่วมที่ศูนย์ราชการ
27 ต.ค. 2554

นริศ ชัยสูตร อธิบดีกรมธนารักษ์ ประธานศูนย์อพยพช่วยน้ำท่วมที่ศูนย์ราชการ 
ซึ้งใจ สุทธิเกียรติ จิราธิวัฒน์ เจ้าของโรงแรมเซ็นทารา ที่ได้สิทธิบริหารโรงแรมศูนย์ราชการ และอยู่ระหว่างการตกแต่งเปิดให้บริการ แต่เสี่ยสุทธิเกียรติเปิดให้เจ้าหน้าที่ของศูนย์ฯ ใช้เป็นออฟฟิศ เพื่อให้การดำเนินการดูแลผู้อพยพมีประสิทธิภาพมากขึ้น




...ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ยืนยันโรงพิมพ์ธนบัตรบนถนนพุทธมณฑล สาย 7 ไม่มีปัญหาน้ำท่วม ระบบป้องกันเต็มสูบ พร้อมปั๊มเงินให้ระบบการเงินใช้ไม่มีสะดุด จิงอ่ะ
ขณะที่โรงกษาปณ์ของกรมธนารักษ์ที่อยู่คลองรังสิต 1 ก็สู้ตาย แม้ว่าโรงงานบริษัทส่วนใหญ่จะจมน้ำไปหมดแล้ว แต่เจ้าหน้าที่โรงกษาปณ์ยังสู้ไม่ถอย ทั้งกั้นน้ำท่วมและผลิตเหรียญไม่ให้ระบบเศรษฐกิจไม่มีปัญหา
...ขณะนี้ โสฬส สาครวิศว กรรมการผู้จัดการใหญ่ เอสเอ็มอีแบงก์ ต้องเจองานหนัก เพราะกรรมการหลายคนเอกซเรย์การทำงานละเอียดยิบ สู้ๆ ถ้าทำดีไม่ต้องกลัว
...นักธุรกิจผู้ประกอบการต่างตกอยู่ในภาวะกลืนไม่เข้าคายไม่ออกกับทีมเศรษฐกิจของรัฐบาล ไม่ว่าจะเป็นรองนายกฯ กิตติรัตน์ ณ ระนอง ที่พยายามออกมาเรียกความเชื่อมั่นนักลงทุนอยู่ตลอดเวลา แต่ยังขาดพลังแรงดึงดูดขวัญและกำลังใจของนักลงทุน
ขณะที่ รมว.คลัง ธีระชัย ภูวนาถนรานุบาล ก็ยังไม่โดนใจนักลงทุน เพราะมาตรการที่ออกมาต่างๆ นานา ยังเป็นเบี้ยหัวแตกเสียส่วนใหญ่ หากทั้งสองรัฐมนตรีตั้งสติขบคิดก็จะมองเห็นภาพ ยังมีเวลาปรับทิศทางในการบริหารราชการ